VV SsFZ na svojom zasanutí 16.1.2020 v B. Bystrici, okrem iných:

**Zobral na vedomie**:

* kontrolu plnenia uznesení VV, vykonanú predsedom SsFZ,
* aktuálne informácie podané predsedom SsFZ,
* predbežné hodnotenie slávnostného vyhlásenia 24. ročníka ankety 11-tka SsFZ za rok 2019,
* informácie predsedu KR M. Balka o pripravenosti doškoľovacích seminárov R a DZ
* vzdanie sa funkcie člena Odvolacej komisie SsFZ p. Dezidera Balajthyho.

**Prerokoval:**

* priebeh a závery Konferencie SsFZ 5.12.2019,
* pripravenosť medzinárodného turnaja Mladé talenty 2020 v Korni a prijal opatrenia,
* návrh termínovej listiny pre súťaže dospelých 2020/2021 predložený predsedom ŠTK a prijal opatrenia,
* na návrh vedúceho sekretára zmeny v dokumente „Pravidlá pre rozdelenie a vyúčtovanie finančných prostriedkov na podporu rozvoja mládežníckeho futbalu v podmienkach SsFZ – Vybrané turnaje mládeže“,
* návrh zmien v pláne práce orgánov SsFZ na I. polrok 2020,
* na návrh predsedu ŠTK zmeny v Štatúte Šporovo-technickej komisie SsFZ a prijal opatrenia.

**Schválil:**

* upravený plán práce orgánov SsFZ na rok 2020,
* Mariána Oravca za člena Odvolacej komisie SsFZ,
* Rozpis medzinárodného turnaja Mladé talenty 2020 v Korni a postup príprav turnaja.